### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen godkendte den 24. august 2022 de mål og pejlemærker, som de stående udvalg skulle arbejde med i hele valgperioden 2022-2025. Udvalgene har løbende fulgt op på arbejdet, ligesom der er sket en årlig rapportering til kommunalbestyrelsen i forbindelse med planseminaret. Opfølgningen på mål og pejlemærker afsluttes for indeværende valgperiode med denne rapportering.

## Indstillinger

Direktøren indstiller, at status på mål- og pejlemærker godkendes.

## Behandling

Kultur- og Fritidsudvalget, Økonomiudvalget, Kommunalbestyrelsen.

## Sagsfremstilling

Partierne i Kommunalbestyrelsen aftalte i konstitueringsaftalen, at Kommunalbestyrelsen, sammen med de stående udvalg, i fællesskab ville formulere de vigtigste pejlemærker og mål for valgperioden, så der kunne skabes en fælles retning på arbejdet.

Pejlemærkerne blev udarbejdet i de stående udvalg og godkendt af Kommunalbestyrelsen den 24. august 2022. Mål og pejlemærker har dannet en ramme omkring de konkrete tiltag, der er blevet arbejdet med i de stående udvalg og i Kommunalbestyrelsen i den resterende del af valgperioden. Med denne rapportering gives den afsluttende status på arbejdet.

Kultur- og Fritidsudvalget har i valgperioden arbejdet med mål og pejlemærker knyttet til:

* *Synlighed af aktiviteter og muligheder*
  Øge kendskab til og deltagelse i kultur- og fritidstilbud og dets faciliteter
  igennem en kvalificeret og koordineret indsats, der fortæller gode historier om
  hele Kalundborg Kommune.

* *Deltagelse og involvering i regionale tilbud*
  Kalundborg Kommune deltager aktivt i de fælles regionale tilbud og samarbejder
  på kultur-og fritidsområdet.

* *Styrkelse af outdoorprofilen*
  Kalundborg Kommune arbejder aktivt på at styrke sin outdoorprofil.

* *Behov for nye tilbud?*
  Hvordan arbejder vi med at udvikle tilbud for aldersgruppen 18 – 55 år?
* *Rammer til professionel udøvende kunst og kultur*
  Hvordan skaber vi faciliteter og rammer for professionelle forestillinger for den
  udøvende kunst og kultur, som skal kunne rumme 350 – 600 publikummer?

Beskrivelse af væsentlige mål og resultater for de enkelte pejlemærker fremgår af vedlagte bilag.

## Økonomiske konsekvenser

Sagen er uden økonomiske konsekvenser.

### Sagens forløb

06/05/2025 Kultur- og Fritidsudvalget
Anbefales.
21/05/2025 Økonomiudvalget
Anbefales.